Helen Donath

Helen Jeanette Donath (født Erwin; 10. juli 1940) er en amerikansk sopran med en karriere som strekker seg over femti år.

Biografi 
Hun ble født i Corpus Christi, Texas og studerte der ved Del Mar College. Senere studerte hun i New York med Paola Novikova. Hun debuterte som konsert- og Lieder-sanger i New York i 1958. I 1961 ble hun medlem av Opernstudio ved Kölneroperaen. Hun sang fra 1963 til 1968 ved Staatsoper Hannover hvor hun møtte sin fremtidige ektemann, kormester og dirigent Klaus Donath. Sønnen deres, Alexander Donath, er scene- og operasjef. I 2000 var alle tre involvert i Michigan Opera Theatres produksjon av Der Rosenkavalier der Donath sang Marschallin.

I 1967 sang hun Pamina i Mozarts Tryllefløyten under festspillene i Salzburg, som startet en lang tilknytning til festivalen. Fra 1970 til 1990 var hun et fast medlem av Wiener Staatsoper. Hun har opptrådt over hele verden, inkludert ved Wiener Staatsoper, Metropolitan Opera, Salzburg-festivalen, Covent Garden, La Scala, Barcelona, ​​Paris, Firenze, Tokyo, Berlin og München. I 2006 hadde hun forestillinger som Despina i Così fan tutte ved Wiener Staatsoper, Salzburg-festivalen og andre steder.

Donath fremførte verk av Bach, Mozart, Haydn, Schumann, Wagner, Richard Strauss, og har arbeidet og spilt inn under Herbert von Karajan, Karl Richter, Wolfgang Sawallisch, Rafael Kubelík, Antal Doráti, Leonard Bernstein, Georg Solti, Giuseppe Patanè, Daniel Barenboim, Nikolaus Harnoncourt, Neville Marriner, Helmuth Rilling, Colin Davis, Eugen Jochum, Riccardo Muti, Zubin Mehta og Eliahu Inbal. Hun ble i 2005 tildelt Verdienstkreuz I. Klasse des Niedersächsischen Verdienstordens, i 1990 Niedersachsenpreis og hun ble gjort til Kammersängerin av Bayern.

Diskografi (utvalg) 

 Beethoven: Fidelio (Marzelline), Herbert von Karajan (EMI)
 Gluck: Orfeo ed Euridice (Amor), Sir Georg Solti (Decca)
 Puccini: Gianni Schicchi (Lauretta), Giuseppe Patanè (RCA)
 Lehár: Das Land des Lächelns (Lisa), Willi Boskovsky (EMI)
 Strauss, R: 
 Arabella (Zdenka), Wolfgang Sawallisch (Orfeo)
 Der Rosenkavalier (Sophie), Sir Georg Solti (Decca)
 Verdi: Un ballo in maschera (Oscar), Bruno Bartoletti (Decca)
 Mozart: Tryllefløyten (Pamina), (RCA)
 Monteverdi: L'incoronazione di Poppea (Poppea), Nikolaus Harnoncourt (Teldec)
 Wagner: 
 Die Meistersinger von Nürnberg (Eva), Herbert von Karajan (EMI)
 Das Rheingold (Woglinde), Herbert von Karajan (Deutsche Grammophon)
 Humperdinck: Hänsel und Gretel, Kurt Eichhorn (RCA)
 Hindemith: Sancta Susanna, Gerd Albrecht

Referanser

Eksterne lenker 

 Biografi og fotografier, bach-cantatas.com
 Biografi, classicalarchives.com
 Intervju med Helen Donath, 18. juni 1992 (engelsk)
 

Operasangere fra USA
Sopraner